ОТЧЕТ ЗА ДЕЙНОСТИ ЗА 2021 ГОДИНА

НА НАРОДНО ЧИТАЛИЩЕ „Паисий Хилендарски – 1902“ с. Масларево, общ. Полски Тръмбеш, обл. Велико Търново, мобилен: 0878 659 302.

**1. КУЛТУРНО – МАСОВА ДЕЙНОСТ**

**ЯНУАРИ**

08,01 – ДЕН НА РОДИЛНАТА ПОМОЩ /БАБИН ДЕН/ - Бяха поднесени подаръци и поздравления на родените през миналата година деца(бабинчета) и техните семейства. Подарък и благодарности получи и бившата акушерка на селото и ръцете ѝ бяха измити според обичая.

**ФЕВРУАРИ**

14,02 – ТРИФОН ЗАРЕЗАН – По традиция направихме „зарязване“ на лозето. Изплетени бяха венци от лозови пръчки, с които беше окичено читалището. Центърът на селото беше озвучен с подходяща музика и веселбата продължи часове наред. Споделени бяха тънкости в производството на вино и истории свързани с консумацията му.

**МАРТ**

01,03 – БАБА МАРТА – В преддверието на читалището беше направена пъстра изложба от мартеници, изработени от жителите на селото. На всички деца Баба Марта подари мартенички за да са бели и червени и винаги усмихнати.

03,03 – ДЕН НА ОСВОБОЖДЕНИЕТО НА БЪЛГАРИЯ ОТ ТУРСКО РОБСТВО – Центърът на селото беше озвучен с Българският Химн и други подходящи, патриотични песни. Знамето в читалището беше окичено с цветя в чест на загиналите за свободата на народа ни.

**АПРИЛ**

29,04 – ВЕЛИКДЕНСКА РАБОТИЛНИЦА – В двора на църквата бяха боядисани яйца. Те, заедно с букети цветя бяха поднесени от деца пред светите икони в храма.

**МАЙ**

24,05 – ДЕН НА СЛАВЯНСКАТА ПИСМЕНОСТ – В социалните мрежи беше публикуван видеоклип на тема „Славянската писменост“.

**ЮНИ**

24,06 – ЕНЬОВДЕН – Организирахме ранна разходка и бране на билки в полето. От събраните билки и цветя изплетохме традиционният венец под който всички минаха за здраве.

**СЕПТЕМВРИ**

06,10 – ДЕН НА СЪЕДИНЕНИЕТО НА БЪЛГАРИЯ – Центърът на селото беше озвучен с Българският Химн и друга, подходяща музика.

**ОКТОМВРИ**

26,10 – ДИМИТРОВ ДЕН – В социалните мрежи беше публикуван поздрав по случай празникът на селото Димитров ден.

**ДЕКЕМВРИ**

24,12 – КОЛЕДНИ И НОВОГОДИШНИ ПРИГОТОВЛЕНИЯ И ТЪРЖЕСТВА – През целият ден Дядо Коледа и Снежанка разнасяха подаръци и лакомства на децата в селото.

 През 2021 година Народно читалище „Паисий Хилендарски - 1902“, направи всичко възможно да съхрани Българските традиции и да отговори на културните нужди на жителите на селото Масларево. Въпреки тежестта на извънредната епидемиологична обстановка в страната, бяха използвани всички възможности на онлайн пространството и голяма част от читалищната дейност беше развивана именно там.

 Певческа група „Зорница“ продължи да провежда репетициите си с помощта на съвременните интернет технологии и имаше участие в:

 „Международен фестивал за автентичен фолклор – Дорково 2021“

 През изминалата година продължи да нараства броят на ново заселили се чуждестранни жители в селото. С това продължава да нараства и нуждата за работа по приобщаването им към българските традиции и култура. Читалището прави всичко необходимо за включването им в мероприятия и културни прояви.

**2. БИБЛИОТЕЧНА ДЕЙНОСТ**

**МАРТ**

21,03 – 150г. от смъртта на Петър Берон, автор на прочутият „Рибен буквар“. – Тематичен кът в чест на всички просветители и видни личности, допринесли за развитието на Българският език, знание и култура..

**АПРИЛ**

27,04 – 155 г. от рождението на Пенчо Славейков, поет и участник в литературният кръг „Мисъл“. – Творби на поета бяха прочетени и дискутирани с членове на библиотеката.

**ЮНИ**

Месец на литературата за деца – На деца от селото бяха дадени книги с подходяща за възрастта им литература с цел, да се разпали интересът им към писаното слово.

**СЕПТЕМВРИ**

22,09 – 100г. от смъртта на „Патриархът“ на българската литература Иван Вазов. – Направен бе, тематичен кръг и вниманието на читателите беше насочвано към произведенията му.

**ОКТОМВРИ**

02,10 – 105г. от смъртта на Димчо Дебелянов, поет, автор на лирични и сатирични стихотворения. – Произведения на поета бяха предлагани на посетителите на библиотеката, за да се запознаят с творчеството му.

 Изготвил:

 /Звезделин Досев/